Document ID: 32011R0830

A BIZOTTSÁG 830/2011/EU RENDELETE
(2011. július 27.)
a 3924/91/EGK tanácsi rendeletben meghatározott, ipari termékekre vonatkozó Prodcom-lista 2011-es évre történő megállapításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az ipari termelés közösségi felmérésének létrehozásáról szóló, 1991. december 19-i 3924/91/EGK tanácsi rendeletre (1) és különösen annak 2. cikke (6) bekezdésére,
mivel:
(1)
A 3924/91/EGK rendelet előírja a tagállamok számára, hogy közösségi felmérést végezzenek az ipari termelésre vonatkozóan.
(2)
Az ipari termelésre vonatkozó adatgyűjtésnek egy terméklistán kell alapulnia, amely meghatározza a felmérendő ipari termelést.
(3)
A terméklista a termelési statisztika és a külkereskedelmi statisztika összhangjának biztosítása, valamint a közösségi terméknómenklatúrával (CPA) történő összehasonlítás lehetővé tétele érdekében szükséges.
(4)
A 3924/91/EGK rendelet által előírt, „Prodcom-listaként” említett terméklista valamennyi tagállamban közös, és szükséges az adatok tagállamok közötti összehasonlításához.
(5)
A Prodcom-listát rendszeresen frissíteni kell; ezért meg kell állapítani a 2011-re vonatkozó listát.
(6)
Az ebben a rendeletben előírt intézkedések összhangban vannak az európai statisztikákról szóló, 2009. március 11-i 223/2009/EK európai parlamenti és tanácsi rendelettel (2) létrehozott európai statisztikai rendszer bizottságának véleményével,
ELFOGADTA EZT A RENDELETET:
1. cikk
A 2011-es évre vonatkozó Prodcom-listát a melléklet tartalmazza.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2011. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. július 27-én.

Labels: 7
1
19